KOMISIJOS SPRENDIMAS
2005 m. gegužės 12 d.
iš dalies keičiantis Sprendimus 2000/45/EB, 2001/405/EB, 2001/688/EB, 2002/255/EB ir 2002/747/EB, siekiant pratęsti ekologinių kriterijų, taikomų tam tikriems produktams suteikiant Bendrijos ekologinį ženklą, galiojimą
(pranešta dokumentu Nr. C(2005) 1446)
(Tekstas svarbus EEE)
(2005/384/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 2000 m. liepos 17 d. Europos Parlamento ir Tarybos reglamentą (EB) Nr. 1980/2000 dėl pakeistos Bendrijos ekologinio ženklo suteikimo sistemose (1), ypač į jo 6 straipsnio 1 dalies antrąją pastraipą,
pasitarusi su Europos Sąjungos ekologinio ženklinimo valdyba,
kadangi:
(1)
Produktų grupės apibrėžimo ir ekologinių kriterijų, nurodytų 1999 m. gruodžio 17 d. Komisijos sprendime 2000/45/EB, nustatančiame ekologinius kriterijus, taikomus skalbimo mašinoms suteikiant Bendrijos ekologinį ženklą (2), galiojimo laikas baigiasi 2006 m. lapkričio 30 d.
(2)
Produktų grupės apibrėžimo ir ekologinių kriterijų, nurodytų 2001 m. gegužės 4 d. Komisijos sprendime 2001/405/EB dėl ekologinių kriterijų, pagal kuriuos vyniojamajam popieriui suteikiamas Bendrijos ekologinis ženklas, nustatymo (3), galiojimo laikas baigiasi 2006 m. gegužės 5 d.
(3)
Produktų grupės apibrėžimo ir ekologinių kriterijų, nurodytų 2001 m. rugpjūčio 28 d. Komisijos sprendime 2001/688/EB, nustatančiame ekologinius kriterijus, taikomus suteikiant dirvožemio savybes gerinančioms medžiagoms ir auginimo terpėms Bendrijos ekologinius ženklus (4), galiojimo laikas baigiasi 2006 m. rugpjūčio 29 d.
(4)
2002 m. kovo 25 d. Komisijos sprendimo 2002/255/EB, nustatančio ekologinius kriterijus, taikomus suteikiant televizoriams Bendrijos ekologinius ženklus (5), galiojimo terminas baigiasi 2006 m. kovo 31 d.
(5)
2002 m. rugsėjo 9 d. Komisijos sprendimo 2002/747/EB, nustatančio peržiūrėtus ekologinius kriterijus, taikomus suteikiant elektros lemputėms Bendrijos ekologinius ženklus, su pakeitimais, padarytais Sprendimu 1999/568/EB (6), galiojimo terminas baigiasi 2006 m. rugpjūčio 31 d.
(6)
Pagal Reglamentą (EB) Nr. 1980/2000 šiais sprendimais nustatyti ekologiniai kriterijai ir atitinkami įvertinimo bei tikrinimo reikalavimai buvo laiku persvarstyti.
(7)
Atsižvelgiant į persvarstytus kriterijus ir reikalavimus, reikia pratęsti ekologinių kriterijų ir reikalavimų galiojimo laiką vieneriems metams.
(8)
Pagal Reglamentą (EB) Nr. 1980/2000 reikalavimas persvarstyti taikomas tik ekologiniams kriterijams ir įvertinimo bei tikrinimo reikalavimams, todėl Sprendimai 2002/255/EB ir 2002/747/EB toliau galioja.
(9)
Dėl to reikėtų atitinkamai iš dalies pakeisti Sprendimus 2000/45/EB, 2001/405/EB, 2001/688/EB, 2002/255/EB ir 2002/747/EB.
(10)
Šiame sprendime nustatytos priemonės atitinka pagal Reglamento (EB) Nr. 1980/2000 17 straipsnį įsteigto komiteto nuomonę,
PRIĖMĖ ŠĮ SPRENDIMĄ:
1 straipsnis
Sprendimo 2000/45/EB 3 straipsnis pakeičiamas tokiu tekstu:
„3 straipsnis
Ekologiniai kriterijai ir atitinkami įvertinimo bei tikrinimo reikalavimai, nustatyti skalbimo mašinų produktų grupei, galioja iki 2007 m. lapkričio 30 d.“.
2 straipsnis
Sprendimo 2001/405/EB 3 straipsnis pakeičiamas tokiu tekstu:
„3 straipsnis
Ekologiniai kriterijai ir atitinkami įvertinimo bei tikrinimo reikalavimai, nustatyti vyniojamojo popieriaus produktų grupei, galioja iki 2007 m. gegužės 4 d.“.
3 straipsnis
Sprendimo 2001/688/EB 3 straipsnis pakeičiamas tokiu tekstu:
„3 straipsnis
Ekologiniai kriterijai ir atitinkami įvertinimo bei tikrinimo reikalavimai, nustatyti dirvožemio savybes gerinančių medžiagų ir auginimo terpių produktų grupei, galioja iki 2007 m. rugpjūčio 28 d.“.
4 straipsnis
Sprendimo 2002/255/EB 4 straipsnis pakeičiamas tokiu tekstu:
„4 straipsnis
Ekologiniai kriterijai ir atitinkami įvertinimo bei tikrinimo reikalavimai, nustatyti televizorių produktų grupei, galioja iki 2007 m. kovo 31 d.“.
5 straipsnis
Sprendimo 2002/747/EB 5 straipsnis pakeičiamas tokiu tekstu:
„5 straipsnis
Ekologiniai kriterijai ir atitinkami įvertinimo bei tikrinimo reikalavimai, nustatyti elektros lempučių produktų grupei, galioja iki 2007 m. rugpjūčio 31 d.“.
6 straipsnis
Šis sprendimas skirtas valstybėms narėms.
Priimta Briuselyje, 2005 m. gegužės 12 d.